ଜମି ବିବାଦକୁ ନେଇ ଯୁବକଙ୍କୁ ହତ୍ୟା , ୬ ଗିରଫ\nଟିକିରି, ୬।୧୨(ଡି.ଏନ୍.ଏ.)- ରାୟଗଡା ଜିଲା ଟିକିରି ଥାନା ଶଙ୍କରଡା ପଞ୍ଚାୟତ ପୋଡକଣା ଗଁ\nଜମି ବିବାଦକୁ ନେଇ ଯୁବକଙ୍କୁ ହତ୍ୟା , ୬ ଗିରଫ\t December 7th, 00:00 AM December 7th, 00:00 AM\nଟିକିରି, ୬।୧୨(ଡି.ଏନ୍.ଏ.)- ରାୟଗଡା ଜିଲା ଟିକିରି ଥାନା ଶଙ୍କରଡା ପଞ୍ଚାୟତ ପୋଡକଣା ଗଁା ନିବାସୀ ଛେଲିଆ ମାଝି(୨୩)ଙ୍କୁ ଜମି ବିବାଦ ନେଇ ସଂଘବଦ୍ଧ ଭାବେ ହତ୍ୟା କରିବା ଅଭିଯୋଗରେ ଟିକିରି ପୋଲିସ ୬ ଜଣଙ୍କୁ ଗିରଫ କରିଛି। ସେମାନେ ହେଲେ ମିଚର ମାଝି, ନାରୀ ମାଝି, କୁଶ ମାଝି, ସନ୍ତୋଷ ମାଝି, ବୋଲି ମାଝି, କୃଷ୍ଣ ମାଝି । ଜମି ବିବାଦକୁ ନେଇ ୩୦ ତାରିଖରେ ଗାଁର ୧୨ଜଣ ଲୋକେ ଛେଲିଆ ମାଝୀଙ୍କୁ ଖୋଜିଥିଲେ । ତାଙ୍କୁ ନ ପାଇ ଛେଲିଆଙ୍କ କାନ୍ଦୁଲ ବାଡକୁ ସେମାନେ ଯାଇ ତାଙ୍କ ବଡଭାଇ ରାଜୁ ଓ ମା' ପୁଆଲାଙ୍କୁ ମାଡ ମାରିଥିଲେ। ଏଥିସହ ଘୋଷାଡି ଘୋଷାଡି ସେମାନଙ୍କୁ ଗଁା ଦାଣ୍ଡକୁ ଆଣିଥିଲେ । ଏ ସମ୍ପର୍କରେ ଖବର ପାଇ ଛେଲିଆ ଗଁାରେ ପହଞ୍ଚତ୍ଥିଲେ। ଅଭିଯୁକ୍ତମାନେ ଗାଁ ଦାଣ୍ଡରେ ତାଙ୍କୁ ନିସ୍ତୁକ ମାଡ ମାରି କେଉଁଆଡେ ନେଇଯାଇଥିଲେ । ପରିବାର ଲୋକେ ବହୁ ଖୋଜାଖୋଜି କରିଥିଲେ। କିନ୍ତୁ ଘଟଣାର ୨ଦିନ ପରେ ନିକଟସ୍ଥ କରିଗରଡା ଜଙ୍ଗଲରୁ ଛେଲିଆଙ୍କ ମୃତଦେହ ଉଦ୍ଧାର କରିଥିଲେ । ଅଭିଯୁକ୍ତମାନେ ଛେଲିଆଙ୍କ ପରିବାର ଲୋକଙ୍କୁ ମାରିଦେବାକୁ ଧମକ ଦେଇଥିଲେ। ଭୟରେ ସେମାନେ ଥାନାରେ ଏତଲା ଦେଇ ନ ଥିଲେ । ଛେଲିଆଙ୍କ ମା' ୩ ତାରିଖରେ ଟିକିରି ଥାନାରେ ଏ ସମ୍ପର୍କରେ ଏତଲା ଦେଇଥିଲେ । ଥାନାରେ ନଂ ୯୧/୧୭ରେ ପୋଲିସ ମାମଲା ରୁଜୁ କରିଥିଲା। ଘଟଣାର ତଦନ୍ତ କରି ଅଭିଯୁକ୍ତମାନଙ୍କୁ ଗିରଫ କରି ବୁଧବାର କୋର୍ଟ ଚାଲାଣ କରାଯାଇଥିବା ଥାନାଧିକାରୀ ମନୋଜ ବେହେରା କହିଛନ୍ତି ।
